《秋夜独坐（一作邢邵诗）》
唐代·袁朗

危弦断客心，虚弹落惊禽。新秋百虑净，独夜九愁深。

枯蓬唯逐吹，坠叶不归林。如何悲此曲，坐作白头吟。

作者简介：袁朗，雍州长安人。勤学，好属文。在南朝陈时释褐秘书郎，甚为江总所重。尝制千字诗，当时以为盛作。陈后主召入禁中，使为月赋，染翰立成。迁太子洗马。仕隋，为仪曹郎。唐朝初年，授齐王文学，转给事中。贞观初年逝世。唐太宗称其谨厚，悼惜之。集十四卷，今存诗四首。